Publication: Magyar Közlöny
Issue: MK-1999-21 (Year: 1999, Number: 21)
Era: 1990-2004
Section: 
Paragraph Index: 93

2. A Részes Államok mindegyik csoportjára vonatkozóan az e cikk 1. bekezdésében meghatározott összmennyiségen felül, az alkalmazási területen belül lévő valamennyi páncélozott hídvető járművet az e Szerződés II. cikkében meghatározott kijelölt állandó raktárakban kell elhelyezni. Abban az esetben, amikor páncélozott hídvető járműveket — akár önmagukban, akár más, a Szerződés által korlátozott hagyományos fegyverzettel és harci technikával együtt — kijelölt állandó raktárakban helyeznek el, e járművekre, csakúgy mint a Szerződés által korlátozott hagyományos fegyverzetre és harci technikára a X. cikk 1—6. bekezdése vonatkozik. A kijelölt állandó raktárakban elhelyezett páncélozott hídvető járművek nem tekintendők aktív egységekben lévőnek.

Source: https://magyarkozlony.hu/hivatalos-lapok/52f79a675f2cbd91aeef72dcbc2531b2c592babb/dokumentumok/df7e144ecec5796e9e1f353f971c949778a8975b/letoltes